Document ID: /roh_data/filtered/fineweb-2-filterrobots_roh.jsonl.gz/26066

L'enviern 2018/19 ha l'iniziativa sport sin la naiv pussibilità a 50'000 uffants in eveniment en la naiv. L'organisaziun ha sustegnì scolas ord l'entira Svizra tar la planisaziun da champs e dis da sport da naiv sco er cun bigliets da traffic public favuraivels. Il dumber da champs da sport da naiv cudeschads sur la plattafurma GoSnow.ch è s'augmentà sin 167 champs. Cumpareglià cun l'onn avant è quai in augment da 36%.
Ils champs han generà durant l'entir enviern 30'000 pernottaziuns. Profità han surtut destinaziuns en il chantun Vallais, suandà da destinaziuns en il Grischun ed en il chantun Berna. Bunamain in quart da quests champs hajan scolas dal chantun Berna empustà, suandà da scolas da Turitg, Basilea ed Argovia, scriva l'Iniziativa sport sin la naiv Svizra.
RR novitads 14:00